en hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu pl hu pl hu hu hu hu hu hu hu en hu en hu hu hu hu hu hu en hu hu hu hu de fi hu uk hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Cím: 1037 Budapest, Bécsi út 81.
Andalúzia: fehér falvak, napsütés és isteni finomságok
Srí Lanka az Indiai-óceán gyöngyszeme
Sokszínű Afrika: a szavannák világa
Kanada nemzeti parkjai is festői tájakkal várnak
Fedezd fel a perui rejtélyeket: Machu Picchu, Nazca vonalak...
Utazz a pingvinek hazájába és ismerd meg a Déli-sarkot!
Kalandozz a gleccserek, tavak és hegyek földjén Új-Zélandon!
Fedezd fel az USA nemzeti parkjait!
Atomjégtörővel az Északi Sarkpontig
New York: a város, ami sose alszik
Fedezd fel a kenguruk és koalák földjét!
Fedezd fel az olasz csizma sarkát!
Sokszínű Afrika: ókori és modern kultúrák
Az utolsó földi paradicsom: Galapagosz
A világ egyik legismertebb vízesése Brazília és Argentína határán
A vad szépség szigete, Korzika
Botswana az az afrikai ország, ahol igen hamar megértették, hogy a tömegturizmussal szemben a természeti szépségek megőrzése és az állatok védelme az elsődleges, ezért fajgazdagsága és élővilága páratlan. Minőségi, kényelmes szállások, szakértő túravezetők és különleges járművek várnak, hogy a legapróbb csodának is tanúja lehess, de mindenkitől elvárják, hogy tiszteletben tartsa a fenntartható turizmusra vonatkozó szabályokat. Korlátozott számban (és elég magas díjak ellenében) fogadnak látogatókat a nemzeti parkokban, ami lehetővé teszi azt is, hogy Te se a turistákat lásd, hanem a vadvilágot, az országnak pedig legyen anyagi forrása a nemzeti parkok fenntartására és a természetvédelmi programokra is. Lélegzetelállító természeti szépségek és életre szóló élmények várnak rád Botswanában.
1. nap    Érkezés Livingstone-ba. Transzfer a hotelbe, szabadidő.
2. nap    Egész napos kirándulás a Viktória-vízeséshez
A Zambia és Zimbabwe határán található „robajló füst” a legszélesebb zuhataggal rendelkező vízesés a Földön. Környéke nemzeti park, a vízesés pedig az Unesco védelme alatt áll. Az esős évszakban a robaj és a közel 500 méteres párafüggöny látványa lenyűgöző, száraz évszakban a száz méter magas kőfaragványok megtekintésére is lehetőség nyílik. A vízesés mindkét országból, oldalról, felülről és alulról is megtekinthető.
3. nap    Livingstone – Chobe nemzeti park
Átkelés a Zambézi-folyón, majd Kasane irányába utazás Botswanába. Érkezés után hajóút a Chobe-folyón naplementekor. A Chobe nemzeti park az ország második legnagyobb területű védett parkja és itt található a legnagyobb számú elefántpopuláció. A növényevő állatfajok sokasága miatt rengeteg ragadozót is megfigyelhetsz.
4. nap    Chobe Nemzeti park
Terepjáróval vagy hajóval indulhatsz a park felfedezésére: elefántokat, antilopokat, vízilovakat, krokodilokat, oroszlánokat, gepárdokat, leopárdokat, foltos hiénákat, zebrákat és gnúkat láthatsz. A napnyugta után a csillagokban és a helyi lakosok táncában gyönyörködhetsz.
5. nap    Chobe nemzeti park – Savuti régió
A mai nap a szafari során átutazol a Chobe nemzeti parkon és megérkezel a tőle nyugatra fekvő Savuti régióba, mely hihetetlen fajgazdagságáról híres.
6. nap    Savuti régió
Hatalmas elefántcsordák, nagy számú ragadozó, hiénák és sakálok élnek ezen a területen. A vadlesek közti időben a barlangrajzokat is nézd meg, illetve vegyél részt egy szafarin a mocsárvidéken. A Savute mocsár évekre kiszáradt, de most ismét megjelent benne a víz és több állat is megfordul itt. Naplemente után a szállásról is látni néhány éjszakai portyázó vadat.
7. nap    Savuti régió – Moremi vadrezervátum
Reggeli után továbbutazás délnyugati irányba a Moremi vadrezervátumba. Átkelés a Khwai folyó hídjánál az északi kapun, majd a szállás elfoglalása, vadles a környéken. A folyóvidéken, a lagúnák és az erdőségek közt gyönyörű élővilág tárul a szemed elé.
8. nap    Moremi vadrezervátum
Dzsippes vagy csónakos szafarit ajánlunk a vadrezervátumban, ami a nagyobb vadak és az impalák mellett ideális a madármegfigyelésre is, mivel közel 500 madárfajnak ad otthont. A jól megfigyelhető szavannai vadakon kívül a fás területeken leopárdok is élnek. A terület azért nem nemzeti park, hanem vadrezervátum, mert kialakításának idején még saját területükön élhettek a busmanok, akiket azóta kitelepítettek. Tapasztalt és felfegyverzett vadőr társaságában gyalogosan is kirándulhatsz a parkban.
9. nap    Moremi vadrezervátum – Okavango delta
Hajóval utazol tovább az Okavango delta szívébe. A lagúnák és kanyargós holtágak egyedülálló betekintést kínálnak ebbe a kivételes ökoszisztémába. A szállás a deltavidék közepén lesz, ahol a teraszról is kényelmesen megfigyelheted a vadakat, de innen indulnak buszos kirándulások is a szárazföldi élővilág megismerésére.
10. nap    Okavango delta
Az Okawango különlegességét az adja, hogy a vizi vidék a Kalahári sivatag közepén fekszik. Itt figyelhető meg Földünk egyetlen olyan deltája, ahol a folyó nem tengerbe, hanem konkrétan a sivatagba torkollik. Az 1600 km hosszú és 154000 km2 vízgyűjtő területtel rendelkező folyó állatok millióinak ad otthont. Szinte minden afrikai állat megfigyelhető itt, amik közül a különleges antilopfajtákat, a már csak itt élő afrikai vadkutyákat, a színpompás és változatos madárvilágot emelnénk ki, valamint azt, hogy az itt élő oroszlánok nem tartanak a víztől és bátran vadásznak a mocsárvidéken is.
Vadles a vidék tipikus közlekedési eszközéről, a mokororól. Az egyetlen fadarabból faragott keskeny, hosszúkás csónak tökéletesen alkalmas arra, hogy akár az alacsonyabb vizeken is biztonságosan haladjon a kanyargós vizi utakon.
Bár a Földnek kevés pontján javaslunk ilyeneket, de az Okavango deltában vegyél részt egy kisrepülős kiránduláson, hogy felülről lásd ezt a fantasztikus természeti csodát.
11. nap    Okawango delta - Makgadikgadi  nemzeti park
A hajnali vadles és a reggeli után továbbutazás a Makgadikgadi  nemzeti park szélén, a folyómedernél fekvő szállásra. 10 000 évvel ezelőtt egy hatalmas tó terült el ezen a területen, ami azóta teljesen kiszáradt, sós medret és sivatagos tájat hagyva maga után. A végtelen síkságon olyan csönd van, hogy a saját szívverésedet is hallhatod. Itt sokkal kisebb méretű, de annál érdekesebb állatokat és növényeket (pl. baobabfákat) figyelhetsz meg, amik tökéletesen alkalmazkodtak a szárazsághoz. A novembertől márciusig tartó esős évszakban kizöldell a sós tó és hatalmas számban jelennek meg a szomjas állatok. A gyönyörű, színpompás madarak és a szurikáták megfigyelése mellett érdemes egy busman vezetését igénybe venned, aki mesél a szokásaikról, a sivatagi túlélési fortélyokról és a kultúrájukról.
12. nap    Makgadikgadi  nemzeti park
Nappali és esti vadles a parkban.
13.nap    Makgadikgadi  nemzeti park – Maun
Egy utolsó hajnali vadles után indulás Maunba, majd onnan repülővel haza.
Pénznem: pula rövidítése: BWP, váltópénze a thebe.
Vízum: Magyar állampolgár vízum birtokában, megfelelő anyagi fedezet felmutatásával utazhat be a Botswanai Köztársaságba. Az útlevélnek a belépéstől számítva még további 6 hónapig érvényesnek kell lennie.
Éghajlat: a sivatagitól a szubtrópusiig változik. A nyár októbertől márciusig, a tél májustól szeptemberig tart. Ilyenkor a hőmérséklet rendszeresen meghaladja a 35 °C-ot. Az esős évszak december és február között van, főként heves, viharos záporok formájában. Az éves átlagos csapadékmennyiség délen 250 mm, északon 700 mm, de a Kalahári sivatagban akár évekig is tarthat az aszály.
Hivatalos nyelv: az angol
Mikor utazzunk? Májustól augusztusig a legérdemesebb Botswanába utazni, mivel ekkor általában kellemes az idő, és a vadállatok sem vándorolnak messze a vízlelőhelyektől.
Egyéb: csak a palackos víz fogyasztható, javasolt a malária tabletta szedése az Okavango-delta látogatása miatt.
Cím: Plot 2657 Kgori close, Gaborone
Postacím: P O Box 160 GABORONE
Tiszteletbeli konzul: Dr. Kiss Gábor
A mokoró eredetileg a kolbászfa törzséből vájt hosszú csónak, amit manapság már sok helyen műanyagból készítenek. Egy rúddal hajtják, a mokoró végében állva a keskeny ösvényeken. Maximum két ember meg csomagjaik férnek el rajta. Az út festői, a mokoró hangtalanul siklik a nádasban, ahol a vízi út épp egy mokorónyi széles, még egy kenu lapátja sem férne el. A mokoró széle elég közel van a vízhez, nem több mint két, három centire áll ki, így amikor billeg, jut a vízből egy kevés az utazóknak is.
A helyiek szerint az elefánt ürülék nagyon egészséges, mert az elefánt 200 fajta gyógynövényt eszik, ezért testápolót, sőt még teát is készítenek belőle. Este pedig a tűzbe dobják, mert a moszkitó szúnyogokat távol tartja a füstje.